આ રીતે માત્ર નાના ખેડૂતો જ શેરડી લગાવવા માંડ્યા એટલું નહિ, બલકે તેના બીજા ફાયદા પણ દેખાવા માંડ્યા. જેમકે, ખેડૂતનો ટ્રાન્સપોર્ટેશનનો ખર્ચ ખાસ્સો ઘટી ગયો, કારણ કે હવે 35થી 40 ક્વિન્ટલ શેરડીને ખેતર સુધી ટ્રેક્ટર ટ્રોલીમાં લાવવાનો ખર્ચ બચી ગયો. આ ઉપરાંત શેરડીનો બીજ ઉપચાર પણ સરળ અને સસ્તો થઈ ગયો. ધીમે ધીમે આસપાસના ખેડૂતો પણ આ પદ્ધતિથી શેરડી ઉગાડવા માંડ્યા. હવે તો બીજાં રાજ્યોમાં પણ આ પદ્ધતિથી શેરડીનું વાવેતર થવા માંડ્યું છે.